ဂျွန် တင်းဒါးလ်

ဂျွန်တင်းဒါးလ်သည် ရူပ‌ဗေဒပညာရပ်များကို ဖာရာ‌ဒေးနှင့် အတူတကွ တွဲဘက်‌လေ့လာ၍ ဖားရာ‌ဒေးအား များစွာအကူအညီ အ‌ထောက်အပံ့ ‌ပေးခဲ့‌သောပုဂ္ဂိုလ်ဖြစ်သည်။ ထို့‌ကြောင့် ‌တော်ဝင်အဖွဲ့၌ သဘာဝယထာဘူတပညာ ပါ‌မောက္ခ ရာထူးကို ဖားရာ‌ဒေး‌နောက်တွင် ဆက်ခံနိုင်ခဲ့‌လေသည်။တင်းဒါးလ်သည် အိုင်ယာလန်နိုင်ငံ၌ ‌မွေးဖွား၍ ငယ်စဉ်က သဒ္ဒါ‌ကျောင်းများတွင် စာသင်ပြီး‌နောက် ဂျာမနီနိုင်ငံရှိ တက္ကသိုလ်တစ်ခုတွင် ဆက်လက်ပညာရှာယူခဲ့သည်။ ထိုပုဂ္ဂိုလ်ကြီးသည် ‌ရေခဲမြစ်ကြီးများ ‌ရွေ့ရှားပုံ၊ ဓာတ်‌ငွေ့၊ အခိုးအ‌ငွေ့နှင့် အသံတို့အ‌ပေါ် အပူရှိန် သက်‌ရောက်ပုံတို့ကို ‌လေ့လာခဲ့‌လေသည်။ တင်းဒါးလ်ပြုစုခဲ့‌သော အ‌ကြောင်းအရာ များအနက် အထင်ရှားဆုံးမှာ အယ်လ်ပ် တောင်တန်းမှ ‌ရေခဲမြစ်များ အ‌ကြောင်းအရာနှင့် ‌ရေ၏ဖြစ်‌ထွေ အ‌ကြောင်းအရာတို့ ဖြစ်‌လေ သည်။ ကိုးကား မြန်မာ့စွယ်စုံကျမ်း အတွဲ(၅) Category:ရူပဗေဒ ပညာရှင်များ